OpenLLM-France/wikimedia huggingface dataset:
# Harald IV de Noruega

Harald Gille (en nòrdic: Haraldr gilli) (v. 1102 - 14 de desembre de 1146) va regnar com a Harald IV de Noruega des de 1130 fins a la seva mort.

## Biografia

Harald va néixer vers l'any 1102, a Irlanda o a les illes Hèbrides, on es familiaritzà amb Noruega a través del contacte amb mercaders noruecs. Vers l'any 1127, Harald es va presentar a Noruega afirmant que era el fill il·legítim del rei Magne el Descalç, que havia visitat Irlanda poc abans de la seva mort el 1103.
Això convertia a Harald amb mig-germà del rei regnant, Sigurd I, que també era un fill bastard del rei Magne. Aparentment Harald es va sotmetre a una prova de foc que va superar, i Sigurd va accedir a reconèixer el parentiu amb la condició que Harald mai reclamés el tron durant la vida de Sigurd o els seus fills. Harald va quedar-se a viure a Noruega mantenint bones relacions amb el rei, i va mantenir el seu compromís fins a la mort d'aquest el 1130.
Quan va rebre notícies de la mort de Sigurd, Harald va convocar un consell a Tønsberg que el va proclamar rei. El fill de Harald, Magne IV, va haver d'acceptar repartir-se el regne amb ell,
Després de quatre anys d'una pau tensa, Magne IV va iniciar una guerra contra Harald per guanyar el tron en solitari. El 9 d'agost de 1134 Harald va ser derrotat en una decisiva batalla a Färlev i va haver de fugir a Dinamarca. Però un cop Magne va llicenciar el seu exèrcit i es va retirar a Bergen a passar-hi l'hivern, Harald va tornar a Noruega i, pràcticament sense oposició, va arribar a Bergen abans de l'hivern.
Amb pocs homes per defensar-la, Bergen va caure després d'un breu setge el 7 de gener de 1135. Magne va ser capturat i destronat, i per assegurar-se que no representés un perill pel regnat de Harald, li van treure els ulls i li amputaren una cama.
Harald va regnar a Noruega fins al 1136, quan va ser assassinat per un altre fill bastard de Magne el Descalç: Sigurd Slembe.

### Avantpassats

| 16. Sigurd Syr Halfdansson | 16. Sigurd Syr Halfdansson | 16. Sigurd Syr Halfdansson | 16. Sigurd Syr Halfdansson |
| 8. Harald III Hardrada | 8. Harald III Hardrada | 8. Harald III Hardrada | 8. Harald III Hardrada | | | |
| 17. Åsta Gudbrandsdatter | 17. Åsta Gudbrandsdatter | 17. Åsta Gudbrandsdatter | 17. Åsta Gudbrandsdatter |
| 4. Olaf III Kyrre | 4. Olaf III Kyrre | 4. Olaf III Kyrre | 4. Olaf III Kyrre | | | | | | |
| | | | 18. Torberg Arnesson | 18. Torberg Arnesson | 18. Torberg Arnesson | 18. Torberg Arnesson |
| 9. Tora Torbergsdatter | 9. Tora Torbergsdatter | 9. Tora Torbergsdatter | 9. Tora Torbergsdatter | | | |
| 19. Ragnhild Erlingsdatter | 19. Ragnhild Erlingsdatter | 19. Ragnhild Erlingsdatter | 19. Ragnhild Erlingsdatter |
| 2. Magne III el Descalç | 2. Magne III el Descalç | 2. Magne III el Descalç | 2. Magne III el Descalç | | | | | | | | |
| | | | | | | 10. Johan or Árni lági | 10. Johan or Árni lági | 10. Johan or Árni lági | 10. Johan or Árni lági | | |
| | | | | | | | | | | 5. Thora | 5. Thora | 5. Thora | 5. Thora |
| | | | | | | | | | | 1. Harald IV Gille | 1. Harald IV Gille | 1. Harald IV Gille | 1. Harald IV Gille |
# Polincove

* Per a altres significats, vegeu «Pollinkhove».
Polincove és un municipi francès, situat al departament del Pas de Calais i a la regió dels Alts de França. L'any 1999 tenia 560 habitants.
Polincove es troba al nord del departament del Pas de Calais. Està a prop del departament del Nord i de la ciutat d'Audruicq.
Polincove es troba al cantó d'Audruicq, que al seu torn forma part del districte de Saint-Omer.

## Vegeu també

* Llista de municipis del Pas de Calais

## Enllaços externs

* Polincove - Lloc web oficial
# Gúkovo

Gúkovo - Гуково (rus) - és una ciutat de Rússia que es troba a l'óblast de Rostov, a la frontera amb Ucraïna.
# 2009 DD45

2009 DD45 és un menudet asteroide Apol·lo, que va passar a prop de la Terra, a una altitud de 63,500 km el 2 de març de 2009 a les 13:4 UTC. Va ser descobert per astrònoms australians el 27 de febrer del mateix any, tan sols tres dies abans del seu aproximament més proper al planeta Terra. El seu diàmetre estimat està entre els 21 i els 47 metres. Unes mesures semblants a la de l'hipotètic objecte que suposadament va causar la catàstrofe de Tunguska de 1908.
BBC News cita la mínima distància com 72.000 km, una cinquena part de la distància lunar. Alguns especialistes especulen amb un retorn a causa de la força gravitatòria de la Terra.

## Dades
### Designació

* Categoria menor de planeta: Apol·lo

### Característiques orbitals

* Àpside: 1.702878 AU
* Periàpside: .99105290 AU
* Semieix major: 1.346965 AU
* Excentricitat: .2642327
* Període orbital: 570.995 dies (1.56330 a)
* Velocitat orbital .630477 °/d
* Anomalia mitjana: 299.3171 °
* Inclinació: 13.17143 °
* Longitud del node ascendent: 162.080271 °
* Argument del periàpside: 4.05168 °

### Característiques físiques

* Magnitud absoluta: 25.513 mag

## Referències

* 1 2 3 4 5 6 7 8 9 10 11 «JPL Small-Body Database». [Consulta: 18 gener 2024].

## Enllaços externs

* Article a Universe Today
* Space Rock 2009 DD45 Buzzes Earth Arxivat 2009-03-06 at Archive.is
* Space rock makes close approach Article a BBC News
# Dennis Srbeny

Dennis Srbeny (5 de maig de 1994) és un futbolista professional alemany que juga com a davanter pel Norwich City FC anglés. Va signar el gener del 2018, després de marcar 9 gols en 15 partits amb el SC Paderborn.

## Referències

* ↑ «Dennis Srbeny». HEIM:SPIEL.
* ↑ http://www.edp24.co.uk/sport/norwich-city/norwich-city-signing-1-5369007 Arxivat 2019-08-21 a Wayback Machine.
* ↑ https://www.bbc.co.uk/sport/football/42818520

## Enllaços externs

* Dennis Srbeny a worldfootball.net (anglès)
# El Mirador (Cervera)

El Mirador és una muntanya de 524 metres que es troba al municipi de Cervera, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Guillem I de Dampierre

Guillem I de Dampierre (c. 1130 – 1161) va ser senyor de Dampierre, Saint-Dizier i Moëslains. Era fill de Guiu I de Dampierre i Helvida de Baudémont.
Guillem es va casar amb Ermengarda de Mouchy, filla de Dreux III de Mouchy, de la que va tenir:
Posteriorment es va tornar a casar amb Ermengarda de Toucy, filla d'Itier de Toucy, de la que va tenir:
* Elisabet de Dampierre, casada amb Godofreu d'Aspremont, senyor d'Aspremont
* Helvisa de Dampierre, casada amb Joan de Montmirail, baró de Montmirail

## Referències

* Guillem I de Dampierre a geneanet.org
* Guillem I de Dampierre a geni.com
# Euskadi Irratia

* No s'ha de confondre amb Radio Euskadi.
Euskadi Irratia (trad. en català: Ràdio Euskadi) és una de les dues principals cadenes de ràdio generalistes pertanyents a Eusko Irratia, del grup EITB, ens públic de comunicació que depèn del govern autonòmic del País Basc. La seva programació es realitza íntegrament en èuscar i els seus estudis es localitzen a la ciutat de Sant Sebastià. L'actual Euskadi Irratia és fruit de l'Estatut d'Autonomia, l'Estatut de Guernica, i va ser llançada de manera oficial el 23 de novembre de 1982.

## Història

El naixement i història d'Euskadi Irratia està íntimament relacionat amb la història de Ràdio Euskadi, la seva emissora anàloga en llengua espanyola.
L'actual Euskadi Irratia va sortir a l'aire el 23 de novembre de 1982 després de l'aprovació al Parlament Basc de la llei de creació d'Euskal Irrati Telebista el 20 de maig d'aquell mateix any, sent el primer canal que va engegar el grup de comunicació basc i convertint-se en la primera ràdio pública autonòmica de l'Estat. Posteriorment, es van sumar al grup, Euskal Telebista (cadena de televisió), Radio Euskadi (cadena generalista en castellà) i Radio Vitoria (que emet en castellà i es dirigeix especialment al públic alabès).

## Referències

* ↑ «La radio en Euskadi». hiru.com. Arxivat de l'original el 28 de juny de 2008. [Consulta: 16 maig 2010].

## Enllaços externs

* Euskadi Irratia - Lloc web oficial (castellà)
* Programació d'Euskadi Irratia
# Heraclea Síntica

Heraclea Síntica (en llatí Heracleia Síntica, en grec antic Ἡράκλεια Σιντική) era una ciutat grega de Tràcia incorporada al Regne de Macedònia, la principal ciutat del districte de Sintice, a la riba dreta del riu Estrímon. Estava lluny de Filipos, ciutat amb la qual estava connectada per una via romana. Va ser construïda per Filip II de Macedònia.
Segons Titus Livi, Demetri el jove, fill de Filip V de Macedònia, va ser assassinat en aquest lloc per Dides, un general de Filip.
El jaciment es troba prop de l'actual poble de Rupite, a la província de Blagoevgrad situada al sud-oest de Bulgària.

## Referències

* ↑ Smith, William (ed.). «Heracleia Sintica». Dictionary of Greek and Roman Geography (1854). [Consulta: 9 gener 2021].
# Polina Gagàrina

Polina Serguéievna Gagàrina (en rus: Полина Сергеевна Гагарина, nascuda el 27 de març de 1987) és una cantant, compositora, actriu i model russa que va representar a Rússia el Festival de la Cançó d'Eurovisió de 2015 amb la cançó "A Million Voices", quedant en segona posició.

## Biografia

Gagàrina va néixer a Moscou, en el que era l'antiga Unió Soviètica, però va passar la major part de la seva joventut a Grècia. La seva mare era ballarina de ballet. El pare de Polina va morir el 1993, per la qual cosa la seva mare va decidir retornar a Rússia, tot i que anys més tard retornarien a Atenes. Per completar la seva educació, Gagàrina va tornar a Rússia i es va establir a Saràtov amb la seva àvia.
El 25 d'agost de 2007, es va casar amb l'actor rus Piotr Kislov, i van tenir un fill, Andréi, que va néixer el 14 d'octubre de 2007. Es van divorciar el 31 de març de 2010. El 9 de setembre de 2014 es va casar amb el fotògraf Dmitri Isjákov.

## Discografia
### Àlbums d'estudi

| Títol | Notes |
| Попроси у облаков облаков(Pregunta als núvols) | Llançament: 2007 Discogràfica: ARS Records Format: CD, descàrrega digital |
| О себе себе(Sobre mi) | Llançament: 11 de març de 2010 Discogràfica: ARS Records Format: CD, descàrrega digital |

## Filmografia

| Any | Títol | Personatge |
| 2007 | Dochki-máteri | BSO |
| 2012 | Katina liubov | BSO |
| 2012 | Hotel Transylvania | Mavis (dobladora) |
| 2013 | Sasha Bely | Ella mateixa |
| 2014 | Legends of Oz: Dorothy's Return | Dorothy Gale (dobladora) |
| 2015 | Odnói levói | Sofi |
| 2015 | Bitva za Sevastopol | BSO (Kukushka) |

## Referències

* ↑ «Polina Gagarina to represent Russia!». eurovision.tv, 11-03-2015. [Consulta: 5 abril 2015].
* ↑ «Беременная Полина Гагарина вышла замуж» (en rus), 27-08-2007. Arxivat de l'original el 2015-04-02. [Consulta: 14 març 2015].
* ↑ «Polina Gagarina - Biography». Internet Movie Database. [Consulta: 14 març 2015].
* ↑ «Полина Гагарина развелась с мужем» (en rus), 13-04-2010. [Consulta: 14 març 2015].
* ↑ «Полина Гагарина вышла замуж» (en rus). Komsomolskaya Pravda, 09-09-2014. [Consulta: 14 març 2015].
# Abram Salom

Abram Salom (Tàrrega, segle xv) fou un prestigiós metge que va exercir a Tàrrega durant el segle xv. Es coneix que la seva fama era tan gran que sovint s'havia de desplaçar per atendre l'estat de salut del rei. Professava la fe jueva. Segons els registres és molt possible que fos propietari d'una casa ubicada a l'antic carrer del Call de Tàrrega. Aquesta casa gòtica objecte d'estudi perquè es manté pràcticament igual que al segle xvi. L'arqueòleg Jordi Amorós afirma parlant dels jueus de Tàrrega: “És difícil afirmar que un vestigi sigui jueu, perquè no tenien unes estructures distintives”.

## Referències

* ↑ Armengol, Montse; Forcano, Manuel «Jueus a Catalunya» (paper). Sàpiens. Sàpiens Publicacions [Barcelona], núm.128, 01-04-2013, p.24. ISSN: 1695-2014.
* 1 2 Sota terra. «El barri jueu de Tàrrega». TV3, 13-02-2012. [Consulta: 14 novembre 2016].
# Cirrus Minor

Cirrus Minor és una cançó del grup britànic Pink Floyd. És la primera cançó de l'àlbum More de 1969, cançó que posteriorment també va ser editada dins l'àlbum recopilatori Relics.

## Composició i enregistrament

La cançó té 5 minuts i 15 segons de durada. Va ser escrita per Roger Waters i interpretada per David Gilmour en veu i guitarra i Richard Wright a l'orgue. La cançó té una al·lucinògena qualitat pastoral, amb un so d'orgue prominent i els efectes de sons d'aus, com els que aquest mateix any va aparèixer a la pista de l'àlbum Ummagumma "Grantchester Meadows". També es va incloure en l'àlbum de compilació de Pink Floyd Relics. Aquesta cançó no té percussions, el que crea un sentiment alguna cosa inusual. La coda de l'orgue Hammond i Farfisa és similar a la trobada en la secció "Celestial Voices" de la cançó "A Saucerful of Secrets". Mentre que el Hammond proporciona una base senyorial, amb una seqüència d'Em-Bm-DAGDB, aproximadament a 1/4 de camí en la coda, Wright, que introdueix el Farfisa, executa a través d'un Binson Echorec un efecte sonor que produeix el tremolós so oscil·lant, amb ressò que plana sobre el Hammond.
El cant dels ocells de l'inici és d'un enregistrament de 1961 titulada "Dawn Chorus" i l'au que acompanya a l'òrgan és un rossinyol, també de 1961. Ambdós enregistraments van ser inclosos en un àlbum d'efectes de so de HMV (juntament amb enregistraments de mussols) però probablement la banda solament va prendre prestats els originals de la biblioteca d'efectes de so d'EMI, ja que EMI va adquirir a HMV.

## Músics

* David Gilmour – guitarra acústica, veu
* Richard Wright – teclats Hammond Farfisa
* Roger Waters - guitarra, veu, efectes sonors

## Versions

"Cirrus Minor" va ser versionada per l'artista francesa Étienne Daho en el seu àlbum de 2007, L'Invitation.

## Referències

* 1 2 Mabbett, Andy. The Complete Guide to the Music of Pink Floyd. London: Omnibus Press, 1995. ISBN 0-7119-4301-X.
* ↑ Strong, Martin C. The Great Rock Discography. 7th. Edinburgh: Canongate Books, 2004, p. 1177. ISBN 1-84195-551-5.
* ↑ «Relics - Pink Floyd | Songs, Reviews, Credits | AllMusic».
* ↑ «Étienne Daho - Be My Guest Tonight» (en anglès).
# Emília

«Emília» té aquests significats:
** Emília (tribu), una de les 35 tribus romanes amb dret de vot
** Emilia (gènere)
** Gens Emília, família romana
* Toponímia:
** Emília-Romanya, regió d'Itàlia formada per la fusió de les antigues regions de l'Emília i la Romanya
** Emília (regió), regió italiana
** Reggio de l'Emília, municipi d'Itàlia
** Via Emília, via romana
* Biografies:
** Emília (vestal), verge vestal
** Emília (esposa d'Escipió), dama romana
** Emília Lèpida, diversos personatges
* Música:
** Emília òpera de William Michael Rooke
Viccionari
# Hamlet (pel·lícula de 1964)

Hamlet (títol original en rus Гамлет, Gàmlet) és una pel·lícula soviètica de 1964 dirigida per Grigori Kózintsev, basada en l'obra de teatre de William Shakespeare traduïda per Borís Pasternak.
Kózintsev es serveix d'un castell d'Estònia per a retratar Helsingør; aquesta "presó de pedra" és una metàfora de l'estat mental que ha d'adoptar Hamlet per a complir el seu ferm propòsit.

## Argument

Helsingør, a la Dinamarca medieval. El jove príncep Hamlet, enamorat d'Ofèlia, ha de venjar la mort del seu pare, assassinat pel seu propi germà Claudi, qui li va robar el tron i es va casar amb la seva vídua (la reina Gertrudis). Per a aconseguir-ho, Hamlet es farà passar per boig i recrearà els fets en una obra teatral que representarà una companyia de comediants errants.

## Repartiment

* Innokenti Smoktunovski: príncep Hamlet
* Mikhaïl Nazvànov: rei Claudi
* Elza Radziņa: reina Gertrudis
* Iuri Tolubèiev: Poloni
* Anastasia Vertínskaia: Ofèlia
* Vadim Medvèdev: Guildenstern
* Ígor Dmítriev: Rosencrantz
* Vladímir Ehrenberg: Horaci
* Stepan Olèksenko: Laertes
* Aadu Krevald: Fortinbras
* Ants Lauter: sacerdot
* Víktor Kolpakov: enterrador

## Premis i nominacions

D'entre tots els guardons a què va optar la pel·lícula, destaquen:

### Nominacions

* 1966 - BAFTA a la millor pel·lícula per Grigori Kózintsev
* 1966 - BAFTA al millor actor estranger per Innokenti Smoktunovski
* 1967 - Globus d'Or a la millor pel·lícula en llengua estrangera

### Premis

* 1964 - Festival Internacional de Cinema de Venècia: Gran Premi del Jurat per Grigori Kózintsev
* 1964 - Festival Internacional de Cinema de Venècia: Premis Especial del Jurat per Grigori Kòzintsev
* 1964 - Premi Sant Jordi a la millor interpretació en pel·lícula estrangera per Innokenti Smoktunovski

## Vegeu també

* Cinema rus

## Referències

* ↑ Títols de la pel·lícula a IMDb (anglès)
* ↑ Nominacions i premis, a IMDb (anglès)

## Enllaços externs

* Informació de la pel·lícula a Kino Rossiï Arxivat 2007-03-11 a Wayback Machine. (rus)
Viccionari
# Euskadi Sioux

Euskadi Sioux va ser una revista gràfica d'actualitat i humor basca publicada en 1979. Contenia textos en euskera i castellà i tindria una curta vida, set números, l'últim dels quals es va publicar el 15 de maig.
Arriba als quioscos en febrer de 1979 sorprenent per ser una publicació atípica, amb cert regust àcrata i amb un format de quadern plegat sense grapes. Possiblement fou la publicació més corrosiva del País Basc durant la Transició política espanyola pel seu aspecte gràfic i estilogràfic. Donava un tractament humorístic i desimbolt a l'actualitat, sense deixar e tractar altres temes amb major serietat. La publicació la impulsaren els dibuixants Antxon Olariaga i Juan Carlos Eguillor, i a la redacció figuraven Rafael Castellano Falete i Garikoitz Zabala. La revista sols es va publicar durant 1979, i n'aparegueren només set números. Forma part de la col·lecció de fanzines i premsa alternativa de la Fundación Sancho el Sabio.

## Notes

* ↑ Segons Juan Aguirre Sorondo fou l'1 de febrer de 1979, tanmateix el primer dels set números data del 15 de febrer d'aquell mateix any.

## Referències

* 1 2 3 4 5 6 7 8 Aguirre Sorondo, 2003, p. 82.
* 1 2 Bilbao Fullaondo, 2001.
* 1 2 «Adiós a un enamorado de Bilbao. El pintor, dibujante e ilustrador Juan Carlos Eguillor fallece a los 65 años». El País [Bilbao], 22-03-2011.
* 1 2 «Números digitalizados de Euskadi Sioux». Euskadi Sioux. Departamento de Cultura, Juventud y Deporte - Diputación Foral de Gipuzkoa, 2011. [Consulta: 21 febrer 2015].
* ↑ Euskadi Sioux a Tebeosfera
* ↑ Martínez Díaz de Zugazua, 1998, p. 166.

## Bibliografia

* Aguirre Sorondo, Juan. «Revistas». A: ETOR Enciclopedia Emblemática. Prensa, radio y televisión (tomo XVIII). Lasarte-Oria: Ostoa, 2003, p. 50-85. ISBN 84-88960-89-1 [Consulta: 7 maig 2016]. Arxivat 2015-02-19 a Wayback Machine.
* Bilbao Fullaondo, Josu «Euskadi Sioux». El País, 10-06-2001.
* Martínez Díaz de Zugazua, Charo «Fanzines, prensa alternativa y otras publicaciones underground de la Fundación Sancho el Sabio». Sancho el sabio: Revista de cultura e investigación vasca. Fundación Sancho el Sabio, 9, 1998, pàg. 161-178. ISSN: 1131-5350.

## Enllaços externs

* Números digitalitzats d'Euskadi Sioux
# Hezhou

Hezhou (en xinès: 贺州市, pinyin: Hèzhōu) és una ciutat-prefectura a la regió autònoma Zhuang de Guangxi, República Popular de la Xina. A una distància aproximada de 370 quilòmetres de la capital provincial. Limita al nord amb Guilin, al sud i oest amb Wuzhou i a l'est amb Baise i a l'est amb la província de Guangdong. La seva àrea és de 11.855 km² i la seva població és de 2,1 milions (2010). La llengua local no és el mandarí, sinó una varietat del xinès hakka.

## Administració

Hezhou es divideix en 2 districtes, 2 comtats i 1 comtat autònom.
* Districte Babu (八步区)
* Districte Pinggui (平桂区)
* Comtat Zhongshan (钟山县)
* Comtat Zhaoping (昭平县）
* Comtat autònom Fuchuan Yao (富川瑶族自治县)

## Economia

El seu lloc al llarg de la carretera Gulin-Wuzhou i la seva ubicació cèntrica, a prop de Huanan i Guangdong la converteixen en un important centre de transport. La silvicultura és una de les indústries més importants de Hezhou. Més de 6.130 quilòmetres quadrats de terra estan coberts de boscos. L'energia hidroelèctrica és també important, amb més de 700 megavats produïts. El major recurs mineral és l'or. Altres minerals inclouen el marbre, granit, ferro i alumini. Els productes agrícoles són el bestiar, la llet, les fruites, les verdures, el te i el tabac.

## Clima

La seva temperatura mitjana és de 20 °C.

## Enllaços externs

* Lloc web oficial(en Xinès) Arxivat 2015-09-12 a Wayback Machine.
# Platen

Platen (en luxemburguès: Platen; en alemany: Platen) és una vila de la comuna de Préizerdaul, situada al districte de Diekirch del cantó de Redange. Està a uns 24 km de distància de la ciutat de Luxemburg.

## Referències

* ↑ Geographical Names (anglès)
# Guatlla bruna

La guatlla bruna (Synoicus ypsilophorus) és una espècie d'ocell de la família dels fasiànids (Phasianidae). Aquesta guatlla habita praderies i conreus de cereals d'Australàsia, des de Flores i Sumba, a les Illes Petites de la Sonda Orientals, cap a l'est, per Wetar, illa de Timor i altres illes fins a Nova Guinea, Austràlia i Tasmània. Introduïda a Nova Zelanda i Fiji.

## Taxonomia

Ha estat inclosa al gènere Coturnix S'han descrit unes 9 subespècies:
* S. y. raaltenii (Müller, S, 1842). Flores, Timor i illes properes.
* S. y. pallidior (Hartert, 1897). Illes Sumba i Sawu.
* C. y. saturatior (Hartert, 1930). Nova Guinea septentrional.
* C. y. dogwa (Mayr & Rand, 1935). Nova Guinea meridional.
* C. y. plumbea (Salvadori, 1894). Nord-est de Nova Guinea.
* C. y. monticola (Mayr & Rand, 1935). Zona alpina de Nova Guinea.
* C. y. mafulu (Mayr & Rand, 1935). Zona de muntanya de Nova Guinea.
* C. y. australis (Latham, 1801). Austràlia.
* C. y. ypsilophora Bosc, 1792. Tasmània.

## Referències

* ↑ Clements 6th edition (version 6.9 incl. 2014 revisions)
# Clínica de Nostra Senyora de la Salut

La Clínica de Nostra Senyora de la Salut és un centre hospitalari de Sabadell (Vallès Occidental). L'edifici és una obra modernista protegida com a Bé Cultural d'Interès Local.

## Edifici

Clínica formada per dos cossos octogonals d'una sola planta amb sobreelevació en el creuer. És d'estil modernista i està construït amb aparell mixt d'obra vista i paredat. Els diferents cossos tenen coberta de teula àrab a dues vessants, d'ells sobresurten unes tribunes acabades en coberta de pavelló.

## Història

La primera pedra es va col·locar el 6 d'octubre de 1901. El 1903 es realitzar el final de la primera fase. En el 1990 es realitzen obres interiors per a l'adequació a oficines, enderrocament del cos afegit a la façana nord (abans Urgències) i a l'entorn, a la paret nord, es va construir un edifici de nova planta.

## Referències

* 1 2 «Clínica de Nostra Senyora de la Salut». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Enllaços externs

* Clínica de Nostra Senyora de la Salut Arxivat 2016-03-03 a Wayback Machine., fitxa del catàleg de l'Ajuntament